મહોના ગામમાં બનેલી આ ઘટના બાદ ડીઆઈજી અને અન્ય ટીમ ઘટનાસ્થળે પહોંચી ગઈ હતી. આ વિસ્તારમાં આવી ઘટના પહેલીવાર જ બનતાં ગામમાં ભારે હાહકાર મચી ગયો છે અને અરેરાટી સાથે આવી ઘટનાને અંજામ આપનારા લોકો સામે રોષ વ્યકત થઈ રહ્યો છે. આ પરિવારના મોભી અને વડીલ જમાલુદીન બેટરીનું કામ કરતા હતા. આ ઘટનામાં મરનારા છ બાળક પૈકી બે બાળક તેના ભાઈના છે. અને બાકીનાં ચાર બાળક તેમનાં છે. આ ઘટનામાં એક મહિલાને ગંભીર હાલતમાં સારવાર માટે ખસેડવામાંં આવ્યાં છે. તેથી તેઓ ભાનમાં આવ્યા બાદ આ ઘટના અંગેની સાચી હકીકતો બહાર આવશે. આ ઘટના બાદ ગામમાં આવી પહોંચેલી પોલીસે ગ્રામ્યજનોનાં નિવેદન લઈ તપાસ હાથ ધરી છે. મરનારાંમાં બે મહિલા, એક પુરુષ, અને આઠ બાળકનો સમાવેશ થાય છે.